P6_TA(2006)0324
Svoboda izražanja na internetu
Resolucija Evropskega parlamenta o svobodi izražanja na internetu
Evropski parlament,
—ob upoštevanju svojih prejšnjih letnih poročil o stanju človekovih pravic po svetu,
—ob upoštevanju svoje predhodne resolucije o človekovih pravicah in svobodi tiska ter oceni svetovnega
vrha o informacijski družbi v Tuniziji decembra 2005,
—ob upoštevanju člena 19 Splošne deklaracije o človekovih pravicah,
—ob upoštevanju člena 10 Evropske konvencije o človekovih pravicah,
—ob upoštevanju smernic EU o dialogu o človekovih pravicah (2001) in o zagovornikih človekovih pravic
(2004) ter njihove prve ocene pod avstrijskim predsedstvom,
—ob upoštevanju deklaracije načel, ki jo je sprejel svetovni vrh o informacijski družbi 12. decembra 2003,
—ob upoštevanju skupne deklaracije z dne 21. decembra 2005 posebnega poročevalca ZN o svobodi
mnenja in izražanja, predstavnika OVSE o svobodi tiska in posebnega poročevalca OAS o svobodiizražanja,
—ob upoštevanju politike EU o človekovih pravicah in demokratizaciji v tretjih državah, ki jo je decembra
2005 sprejel Svet,
—ob upoštevanju Evropske pobude za demokracijo in človekove pravice (EIDHR),
—ob upoštevanju člena 115(1) svojega Poslovnika,
A. ker člen 19 Splošne deklaracije o človekovih pravicah določa, da ima vsak pravico do svobode mnenja in
izražanja; ker ta pravica vključuje pravico do svojega mnenja brez vmešavanja, ter iskanja, sprejemanjainširjenja informacije in idej s kakršnimi koli sredstvi in ne glede na meje,
B. pozdravlja izjavo svetovnega vrha v Tuniziji od 16. do 18. novembra 2005 o izjemnem pomenu infor-
macijske družbe za demokracijo ter spoštovanje človekovih pravic in temeljnih svoboščin; predvsem
svobode izražanja in mnenja kot tudi svobode do prejemanja in dostopa do informacij,
C. ker se je danes boj za svobodo izražanja v veliki meri preselil v splet, saj je internet postal sredstvo za
izražanje mnenj političnih oporečnikov, borcev za demokracijo, zagovornikov človekovih pravic in neod-
visnih novinarjev po vsem svetu,
D. ker lahko dostop do interneta krepi demokracijo in pripomore h gospodarskemu in socialnemu razvoju
države in ker omejevanje takega dostopa ni združljivo s svobodo izražanja,
E. ker je treba omejevanje dostopa dovoliti v primerih uporabe interneta za nezakonite dejavnosti, kot so
spodbujanje k sovraštvu, nasilju in rasizmu, totalitarna propaganda, dostop otrok do pornografije inspolno izkoriščanje otrok,
F. ker po navedbah Novinarjev brez meja avtoritarni režimi in vlade razvijajo vse bolj daljnosežne metode
nadzora interneta, predvsem čedalje bolj zapleteno tehnologijo filtriranja in nadzora elektronskih komu-
nikacij, ter vzpostavljajo spletno policijo,
G. ker po navedbah organizacij za varstvo človekovih pravic trenutno v zaporih pridržanih veliko število
spletnih oporečnikov –največ od tega na Kitajskem –vključno s Haom Wujem, kitajskim avtorjem
spletnih dnevnikov in snemalcem dokumentarcev, Yang Zilijem, kitajskim spletnim oporečnikom,Motdžabo Saminedžadom, iranskim avtorjem spletnih dnevnikov, Mohammedom Abujem, tunizijskimodvetnikom, Pham Hong Sonom, vietnamskim zdravnikom, in Habibom Salehom, sirijskim spletnim
novinarjem; ker najnovejši primeri zadevajo egiptovska avtorja spletnih dnevnikov Mohameda Šarkavija
in Karima El Šerja,13.12.2006 C 303 E/879 Uradni list Evropske unije
Četrtek, 6. julij 2006SL
H. ker se po zadnjem poročilu Novinarjev brez meja lahko veliko držav obravnava kot sovražnice svobode
izražanja na spletu, in sicer Kitajsko, Belorusijo, Burmo, Kubo, Iran, Libijo, Maldive, Nepal, Severno
Korejo, Uzbekistan, Savdsko Arabijo, Sirijo, Tunizijo, Turkmenistan in Vietnam,
I. ker podjetja s sedežem v demokratičnih državah tem državam posredujejo sredstva za cenzuro spleta in
nadzor elektronskih komunikacij,
J. ker je kitajska vlada uspešno pregovorila podjetja, kot so Yahoo, Google in Microsoft, da olajšajo cenzuro
svojih storitev na kitajskem notranjem trgu; ugotavlja tudi, da so druge vlade tudi od drugih podjetij
zahtevale sredstva za cenzuro,
K. ker so vlade opremo in tehnologijo, ki jo prodajajo podjetja iz zahoda, kot so CISCO Systems, Telecom
Italia, Wanadoo, podružnica France Telecom, uporabljale za cenzuro spleta, kar ovira svobodo izražanja,
L. ker so ameriški zakonodajalci februarja 2006 sprejeli Zakon o svetovni spletni svobodi, namenjen
urejanju dejavnosti internetnih podjetij, ko poslujejo v represivnih državah,
M. ker mora EU dokazati, da so pravice internetnih uporabnikov v središču njenega zanimanja in da bo
spodbujala svobodno izražanja na spletu,
1. ponovno izraža mnenje, da je svoboda izražanja ključna vrednota, ki jo deli vseh 25 držav članic EU in
da so pripravljene sprejeti konkretne ukrepe za njeno obvarovanje;
2. v zvezi s tem poziva Svet in države članice EU, da se sporazumejo o skupni izjavi, ki bo potrdila
njihovo zavezo k varovanju pravic uporabnikov interneta in spodbujanju svobodnega izražanja v internetu
po vsem svetu;
3. ponovno ponavlja svojo zavezo k načelom, ki so bila potrjena na vrhu v Tuniziji, in sicer:
—gradnji informacijske družbe na podlagi človekovih pravic in temeljnih svoboščin,
—boju proti digitalni vrzeli in iskanju sredstev za akcijske načrte, ki bodo pospeševali razvoj,
—razvoju načrtov za upravljanje interneta, ki bodo bolj uravnoteženi, pluralistični in bodo predstavljali
vključene države, da se sooči z novimi tehnološkimi izzivi (nezaželena pošta, varovanje podatkov itd.);
4. močno obsoja omejitve internetne vsebine, naj se nanašajo na širjenje ali prejemanje informacij, ki jih
vsiljujejo vlade in niso v soglasju z zagotavljanjem svobode izražanja; močno obsoja nadlegovanje in zapi-
ranje novinarjev in drugih, ki izražajo svoje mnenje v internetu; s tem v zvezi poziva Svet in Komisijo, dapodvzameta vse potrebne ukrepe v odnosu do oblasti zadevnih držav, da bodo takoj izpuščeni vsi pridržaniinternetni uporabniki;
5. poziva Komisijo in Svet, da pripravita prostovoljni kodeks ravnanja, ki bi omejeval dejavnosti gospodar-
skih družb v represivnih državah;
6. poziva Komisijo in Svet, da vzdržujeta prisotnost in aktivno sodelovanje EU ter predstavitev skupnih
stališč predvsem v ECOSOC, Mednarodni zvezi za telekomunikacije (ITU), UNESCO in UNDP;
7. poziva Svet in Komisijo, da takrat, ko se odločata o programih pomoči za tretje države, upoštevata
potrebo po neoviranem dostopu državljanov do interneta;
8. pozdravlja izjavo skupnih investitorjev o svobodi izražanja in internetu po pobudi Novinarjev brez
meja; poudarja, da si korporacije, ki zagotavljajo iskanje, klepeta, objavljanje in druge internetne storitve,prizadevajo za spoštovanje pravic svojih poštenih uporabnikov;
9. naroči svojemu predsedniku, naj to resolucijo posreduje Svetu, Komisiji ter vladam in parlamentom
držav članic.13.12.2006 C 303 E/880 Uradni list Evropske unije
Četrtek, 6. julij 2006SL